VENDIM
 Nr. 554, datë 11.9.2024

[bookmark: _GoBack]PËR NJË NDRYSHIM NË VENDIMIN NR. 689, DATË 26.10.2022, TË KËSHILLIT TË MINISTRAVE, “PËR NDRYSHIMIN E PËRGJEGJËSISË SË ADMINISTRIMIT, NGA MINISTRIA E SHËNDETËSISË DHE MBROJTJES SOCIALE TEK FONDI SHQIPTAR I ZHVILLIMIT, TË OBJEKTIT ME EMËRTIM ‘ISH-SANATORIUMI’, BASHKIA KORÇË”

Në mbështetje të nenit 100 të Kushtetutës dhe të neneve 13 e 15, shkronja “c”, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, me propozimin e Kryeministrit, Këshilli i Ministrave

VENDOSI:

[bookmark: _Hlk158018381]1. Në pikën 1, të vendimit nr. 689, datë 26.10.2022, të Këshillit të Ministrave, “Për ndryshimin e përgjegjësisë së administrimit, nga Ministria e Shëndetësisë dhe Mbrojtjes Sociale tek Fondi Shqiptar i Zhvillimit, të objektit me emërtim ‘Ish-Sanatoriumi’, Bashkia Korçë”, togfjalëshi “... me sipërfaqe të përgjithshme të truallit 6 888 m2 (gjashtë mijë e tetëqind e tetëdhjetë e tetë) ...” zëvendësohet me “... me sipërfaqe të përgjithshme të truallit 7 036 m2 (shtatë mijë e tridhjetë e gjashtë) ...”.
[bookmark: _Hlk158018433]2. Ngarkohen Agjencia Shtetërore e Kadastrës dhe Fondi Shqiptar i Zhvillimit për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

